ÎPS Teodosie nu-l cheamă la judecata Sfântului Sinod pe ÎPS Calinic, după ce acesta a vorbit despre pericolul ritualului botezului.
ÎPS Teodosie a anunţat că nu-l cheamă la judecata Sfântului Sinod pe IPS Calinic. ÎPS Calinic: La ședința Sfântului Sinodului vor exista discuții despre botez.
ÎPS Teodosie, Arhiepiscopul Tomisului, a anunțat că nu-l cheamă la judecata Sfântului Sinod pe ÎPS Calinic, Arhiepiscopul Argeșului și Muscelului. Precizarea Arhiepiscopului constănțean a venit după ce ÎPS Calinic a vorbit despre pericolul reprezentat de scufundarea completă a copilului în apă la botez."Precizăm că ÎPS Teodosie nu ar urma să inițieze în Sfântul Sinod o acțiune de chemare în judecată a ÎPS Calinic, în fața vreunei instanțe bisericești. Afirmația ÎPS Teodosie a fost scoasă din context și eronat înțeleasă. Așa cum se poate observa și pe materialul atașat, săptămâna viitoare urmează să aibă loc o sesiune obișnuită de lucru a Sfântului Sinod, iar ÎPS Teodosie a menționat că se va întâlni acolo cu ÎPS Calinic cu care va discuta, în mod firesc, colegial", a anunțat ÎPS Teodosie.Pe de altă parte, Arhiepiscopul Calinic al Argeșului și Muscelului precizează că opiniile sale legate de botez nu sunt împărtășite de Arhiepiscopul Tomisului și respectă acest lucru, însă la ședința Sfântului Sinodului vor exista discuții despre acest aspect."Totodată, Arhiepiscopul Teodosie menționează că la ședința Sfântului Sinodului vor exista discuții în acest sens, lucru absolut normal pentru cel mai înalt for decizional al Bisericii Ortodoxe Române, abilitat să decidă în privința temelor care vizează activitatea bisericească ortodoxă în ansamblul ei. Necesitatea abordării unor discuții pe seama săvârșirii Tainei Sfântului Botez în proxima ședință de lucru a Sfântului Sinod a fost exprimată de altfel chiar de către Arhiepiscopul Calinic al Argeșului și Muscelului, membru de drept al Sfântului Sinod, în cadrul unor declarații publice din data de 5 februarie 2021", se arată într-un comunicat transmis de către Arhiepiscopia Argeșului și Muscelului.Cât despre "ajungerea Înaltpreasfințitului Părinte Calinic în fața Sinodului", Arhiepiscopul Calinic al Argeșului și Muscelului precizează că sunt afirmații scoase din context "în scop mediatic".Arhiepiscopul Argeșului și Muscelului a adresat în februarie o serie de sfaturi și recomandări preoților din Arhiepiscopia Argeșului și Muscelului, "în virtutea autonomiei eparhiale locale, izvorâte din grijă părintească, în scopul responsabilizării clericilor pentru evitarea unor incindente nedorite și nefericite, atunci când vine vorba de săvârșirea Botezului. Avem nădejdea că inițiativa Arhiepiscopiei Argeșului și Muscelului de a proteja viața pruncilor veniți la Taina Botezului, cât mai bine cu putință a fost lămurită", se arată în comunicat.